Uber i Cabify abandonaran Barcelona tan bon punt s'aprovi el decret que obre la porta a una prereserva d'una hora per als VTC.

Aquest dimarts, la Generalitat ha ofert als taxistes que els vehicles VTC s'hagin de contractar com a mínim amb 15 minuts d'altelació, ampliable segons la voluntat de cada ens municipal. En aquest sentit, l'Àrea Metropolitana de Barcelona s'ha compromès amb els taxistes a garantir una hora de precontractació a l'àrea metropolitana.

A més, la proposta del govern català també preveu que els vehicles VTC no estiguin geolocalitzats i que no es puguin esperar a les cantonades. Si els VTC no compleixen aquestes condicions, hi haurà sancions a tota l'àrea metropolitana.

El govern té la intenció d'aprovar aquestes propostes ja en el consell executiu de dimarts de la setmana que ve.

El conseller de Territori, Damià Calvet, s'ha reunit amb representants de les empreses de vehicles VTC després de fer-ho amb els taxistes. Al final de la reunió, representants del sector de les VTC han assegurat que marxaran de Barcelona si tira endavant la legislació a què s'ha compromès la Generalitat.

Uber i Cabify diuen que marxaran de Barcelona després del compromís de l'administració d'allargar fins a una hora la precontractació del servei pic.twitter.com/RcWgisre8h  Catalunya Informació (@Catinformacio) 22 January 2019

Posteriorment, però, Cabify ha assenyalat que encara no han pres "cap decisió" sobre un possible abandó de Barcelona.